# **DECIZIA ETAPEI DE ÎNCADRARE**

## PROIECT

Ca urmare a solicitării de emitere a acordului de mediu adresate de **CONSILIUL JUDEȚEAN HARGHITA**, cu sediul în mun. Miercurea Ciuc, str. Piața Libertății, nr. 5, jud. Harghita, înregistrată la APM Harghita cu nr. 8890/18.10.2017, în baza:

 **- Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

 **- Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

 - Directivei 2014/52/UE a Parlamentului European și a Consiliului privind evaluarea efectelor anumitor proiecte publice şi private asupra mediului

autoritatea competentă pentru protecţia mediului **APM Harghita** decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 13.03.2018, că proiectul **„ Reabilitare DJ123 km 7+000 – 21+500, inclusiv refacerea drumului la km 7+900 – 7+940 și reparația a 4 podețe afectate de inundațiile din perioada 7 iunie – 4 iulie 2016 (elaborare DALI+PAC+PT)”** propus a fi amplasat în jud. Harghita, com. Sânmartin, Ciucsângeorgiu, satul Sânmartin, Ciucsângeorgiu**, nu se supune evaluării impactului asupra mediului şi nu se supune evaluării adecvate.**

**Justificarea prezentei decizii:**

 **I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

 **a) proiectul se încadrează în prevederile Hotărârii Guvernului nr. 445/2009, anexa nr. 2 pct. 10. lit.e, coroborat cu pct. 13, lit. a;**

**Descrierea proiectului:**

Tronsonul de drumul judeţean DJ 123 km 7+000 – 21+500 trece prin Sânmartin – Ghirche – Cinod până la intersecția spre Eghersec cu DC1. Sectorul de drum se află în administrarea Consiliului Județean Harghita.

**Tronson 1- km 7+000 - 8+500**

Tronsonul de drum este caracterizat de o platforma ingustata de 6,00 m, cu parte carosabila asfaltata de 5.50 m si acostamente pietruite cu latimea de 0,25 m fiecare.

Drumul prezinta pe acest tronson sectiuni in profil mixt.

Sistemul rutier pe acest sector este imbrăcăminte asfaltică usoară, intr-o stare avansată de degradare, prezentand tipuri de degradări specifice imbrăcămintei asfaltice:

- degradări structurale

- faiantări;

- fisuri si crăpături longitudinale;

- cedări izolate ale platformei;

- cedări acostamente.

- degradări de suprafată

- degradări de margine;

- fisuri si crăpături transversale;

- gropi;

- infiltrarea apelor pluviale in corpul drumului datorată inexistentei santurilor si neasigurarea scurgerii apei la podetele de descărcare sau prin podete transversale drumului;

- dimensionarea imbrăcămintii rutiere nu a fost efectuata pentru traficul actual existent ;

- prezenta apelor subterane care afecteaza proprietatile fizico-mecanice ale pamanturilor din versant.

**Tronson 2- km 8+500 – 21+500**

Tronsonul de drum judetean are un sistem rutier alcatuit dintr-o pietruire simpla, realizata din materiale granulare de diverse grosimi şi din diferite tipuri pe lăţimi variabile. Grosimea medie a materialelor granulare se aproximează la 20cm (studiu geotehnic).

Lăţimea pietruirii existente este de 5,00......5,50 m, cu marginile neuniforme în profil longitudinal, cu şerpuiri care nu urmăresc în principiu traseul ideal. Straturile din agregate naturale existente sunt contaminate, local sau pe lungimi mai însemnate, cu material aluvionar.

Pe de altă parte, pietruirea actuala a fost efectuata în etape diferite de timp, cu materiale pietroase diverse (balast, nisip, pietriş etc.), provenite din diferite surse de aprovizionare, iar lucrarile respective nu au fost efectuate cu tehnologii rutiere adecvate (materiale aşternute neuniform şi pe lăţimi variabile, strat rutier necompactat etc.).

Pe sectorul de drum DJ 123, km 7+000 – 21+500 s-au inventariat un numar de 4 poduri. Cele 4 poduri existente sunt amplasate la urmatoarele pozitii kilometrice:

* km 7+282
* km 18+591
* km 21+230
* km 21+497

**1. Caracteristicile proiectului:**

***a) dimensiunea și concepția întregului proiect:***

Sectorul de drum judetean DJ 123 km 7+000 – 21+500, are lungimea de 14500m, latimea partii carosabile de 5.50m si platforma drumului de 7.00 m incadrandu-se in clasa tehnica IV, cu parte carosabila de 6.00 m, benzi de incadrare de 0.25 m si acostamente de 0.75 m.

Soluția constructivă va fi:

**Tronson 1- km 7+000 - 8+500**

Sistemul rutier pentru sectorul de drum propus pentru ranforsare se va realiza astfel:

* frezare imbracaminte asfaltica in vederea corectarii pantelor longitudinale si transversale;
* preluare denivelari din BAD20/BAD22,4 in grosime de 2-3cm;
* geotextil cu rol antifisura;
* realizarea unui strat de legatura din BAD 20/BAD22,4 in grosime de 6 cm;
* realizarea unui strat de uzura din beton asfaltic tip BA16/BAR16 in grosime de 4 cm.

**Tronson 2- km 8+500 - 21+500**

Sistemul rutier pentru sectorul de drum propus pentru ranforsare se va realiza astfel:

* scarificare cu aducere la profil zestre existenta;
* strat din piatra sparta in grosime de 20cm;
* geotextil cu rol antifisura;
* realizarea unui strat de legatura din BAD 20/BAD22,4 in grosime de 6 cm;
* realizarea unui strat de uzura din beton asfaltic tip BA16/BAR16 in grosime de 4 cm.

***b) cumularea cu alte proiecte existente și/sau aprobate:*** nu este cazul.

***c) utilizarea resurselor naturale, în special a solului, a terenurilor, a apei și a biodiversității****:* nu este cazul

***d) producţia de deşeuri:***

În timpul construcţiei:

*Deşeurile menajere (cod deşeu-20.03.01) rezultate în perioada executării lucrărilor vor fi colectate şi transportate de către operator autorizat pentru colectarea acestor tipuri de deşeuri.*

*Deşeurile de pământ (cod deşeu 17.05.04) vor fi utilizate pentru reamenajarea amplasamentului.*

*Deşeuri din construcţii-montaj (cod deşeu 17.09.04) vor fi valorificate prin operatori economici autorizaţi.*

***e) poluarea și alte efecte nocive***:

*În timpul construcţiei:*

 *-emisii în aer: - emisii de gaze de eşapament, şi utilaje - aceste emisii vor fi doar temporare*

*-zgomot: -generat de utilaje se vor resimţi pe perioade scurte de timp, execuţia lucrărilor se vor efectua numai în timpul zilei*

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:*** nu este cazul.

***g) riscurile pentru sănătatea umană*** *(de exemplu, din cauza contaminării apei sau a poluării atmosferice):* nu este cazul.

1. **Amplasarea proiectului**

**a) utilizarea actuală și aprobată a terenului:** : teren în intravilanul și extravilanul comunei Sânmartin și Ciucsângeorgiu în proprietate publică *conform Certificatului de urbanism nr. 12/03.02.2017 emis de Consiliul Județean Harghita.*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: *nu este cazul.*

**c) capacitatea de absorbţie a mediului natural**, acordându-se atenție specială următoarelor zone:

 i) zonele umede, zone riverane, guri ale râurilor: *nu este cazul.*

 ii) zonele costiere și mediul marin: *nu este cazul.*

 iii) zonele montane şi forestiere: *nu este cazul.*

 iv) rezervaţii şi parcuri naturale: *nu este cazul.*

 v) zone clasificate sau protejate conform legislatiei în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *nu este cazul.*

 vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

 vii) zonele cu o densitate mare a populației: *nu este cazul.*

 viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

 a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, a intravilanului și extravilanul comunei Sânmartin și Ciucsângeorgiu.*

*- numărul persoanelor afectate: prin realizarea proiectului nu vor fi persoane afectate negativ.*

 b) natura impactului: *impact pozitiv minor*.

 c) natura transfrontieră a impactului: *nu este cazul.*

 d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

 e) probabilitatea impactului: *mică*.

 f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de execuţie. Nu rezultă impact remanent.*

 g) cumularea impactului cu impactul altor proiecte existente și/sau aprobate: *nu este cazul*.

 h) posibilitatea de reducere efectivă a impactului: *prin restaurarea amplasamentelor construite imediat după finalizarea lucrărilor-cu termen limită, evitarea interferențelor cu alte infrastructuri*

 **II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

**Condiţiile de realizare a proiectului:**

a. Evitarea poluării solului şi a mediului acvatic cu produse petroliere în urma înlocuirii conductei, a pierderilor de carburanţi de la mijloacele de transport şi de la utilajele folosite în timpul executării lucrărilor de înlocuire

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

b. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

c. Utilizarea materiilor prime numai din surse autorizate.

d. Refacerea mediului şi readucerea în starea iniţială a suprafeţelor afectate prin realizarea proiectului.

e. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

f. Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 după terminarea lucrărilor.

 Proiectul propus nu necesită parcurgerea celorlalte etape ale procedurii de evaluare adecvată.

 Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

 La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

**Răspunderea pentru corectitudinea informaţiilor puse la dispoziţia APM Harghita şi a publicului revine titularului proiectului potrivit prevederilor art. 21, alin (4) din OUG 195/2005 aprobată cu modificări şi completări prin Legea nr.265/2006, privind protecţia mediului, cu modificările şi completările ulterioare.**

**Nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV, ŞEF SERVICIU AAA**

DOMOKOS László József ing. LÁSZLÓ Anna

 **ÎNTOCMIT,**

 ing. BARABÁS Zoltán